《江上别故人》
明代·蓝智

天涯芳草色，对酒惜余春。
此日沧江别，东风白发新。
落花晴傍马，残鸟冷窥人。
勉矣持风纪，驱车莫厌频。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。